Jaanus Riibe

Jaanus Riibe (sündinud 18. juunil 1986 Tallinnas) on Eesti poliitik, Eesti Reformierakonna ja Tallinna linnavolikogu liige. Ta oli 28. novembrist 2017 kuni 14. aprillini 2024 Kristiine linnaosa vanem. Jaanus Riibe kuulus Eesti Keskerakonda alates 3. augustist 2009 kuni 16. juulini 2024. 2005. aastal lõpetas Riibe medaliga Gustav Adolfi Gümnaasiumi reaalklassi. 2010. aastal kaitses ta Tallinna Tehnikaülikoolis magistrikraadi tööstus- ja tsiviilehituse erialal. 2023. aastal kaitses ta Tallinna Tehnikaülikoolis magistrikraadi infotehnoloogia teaduskonnas e-riigi tehnoloogiate ja teenuste õppekava erialal. Aastatel 2006–2007 juhtis Jaanus Riibe Tallinna Tehnikaülikooli Ehitusteaduskonna Üliõpilasnõukogu ning aastatel 2007–2008 Tallinna Üliõpilaskondade Ümarlauda. Hiljem töötas Eesti Üliõpilaskondade Liidus arendusjuhina. Tallinna Linnakantseleis töötas Riibe alates 2009. aasta augustist Edgar Savisaare referendina, kuni 2011. aasta novembris sai temast Lasnamäe linnaosavalitsuse asevanem, kes juhtis ligi kuus aastat linnaosa kultuuri- ja noorsootööd. Jaanus Riibe oli 28. novembrist 2017 kuni 14. aprillini 2024 Kristiine linnaosa vanem. Alates 15. aprillist 2024 on Tallinna linnavolikogu liige ja esindab volikogus Kristiine linnaosa elanikke. Aastatel 2011–2013 oli Jaanus Riibe Eesti Keskerakonna Noortekogu esimees ja kuulus ühtlasi Eesti Keskerakonna juhatusse. Lisaks oli ta Eesti Keskerakonna Noortekogu Akadeemilise Ühenduse aseesimees, Kesklinna Klubi esimees ja peasekretär. Ta kandideeris 2021. aastal kohalike omavalitsuste valimistel Tallinnas, kogus valimisringkonnas nr 3 (Kristiine linnaosas) 871 häält ja valiti Tallinna linnavolikogu liikmeks. Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 490 häält ning ei osutunud valituks. Jaanus Riibe valiti Eesti Keskerakonna volikogu aseesimeheks 10. veebruaril 2024. 16. juulil, 2024 liitus Jaanus Riibe Eesti Reformierakonnaga. Jaanus Riibe on kuulunud Gustav Adolfi Gümnaasiumi õpilasomavalitsusse, Eesti Väitlusseltsi, Tallinna Tehnikaülikooli üliõpilasesindusse, Tallinna Üliõpilaskondade Ümarlauda, Eesti Üliõpilaskondade Liitu, Eesti Noorteühenduste Liitu jm. Ta on olnud Tallinna Linna Noortenõukogu aseesimees. Jaanus Riibe kuulus Eesti Keskerakonda 3. augustist 2009 kuni 16. juuli 2024. 16. juulil astus Riibe Reformierakonda. "Tudengi töö on õppida 1315 krooni eest kuus?" Virumaa Teataja, 6. aprill 2010 "Tudengid – kuidas edasi?". Postimees, 21. mai 2010 "Noore inimese raske valik" Postimees, 17. juuni 2010 "Vaata ette, punk on tulekul!". Delfi, 22. september 2010 "Õppelaenu asemel korralik õppetoetus". Delfi, 21. juuni 2012 "Kogud ja klubid" Keskerakonna kodulehel ERR (16. juuli 2024). "Keskerakonnast lahkunud Jaanus Riibe liitus Reformierakonnaga". ERR. Vaadatud 22. augustil 2024. ERR, Madis Hindre | (28. märts 2024). "Keskerakondlastest Tallinna linnaosavanemad jätkavad keskfraktsioonis". ERR. Vaadatud 31. mail 2024. "Noore inimese raske valik" Postimees, 17.06.2010 Urmi Reinde "Jaanus Riibe: "Pime usk ei ole meie moodi!"" Kesknädal, 8. juuni 2011 Jaanus Riibe Tallinna kodulehel "Keskerakonna noortekogu esimeheks saab Jaanus Riibe" Delfi, 7. mai 2011 "Lasnamäe linnaosa vanema asetäitjateks sai kaks kesknoort" Delfi, 7. november 2011 "Keskerakonna noortekogu esimeheks valiti Jaanus Riibe" Postimees, 07.05.2011 Urmi Reinde. "Jaanus Riibe: "Pime usk ei ole meie moodi!"". Kesknädal, 8. juuni 2011 Indrek Veiserik. "Jaanus Riibe: Poliitikud, täitke noortele antud lubadusi!". Kesknädal, 9. mai 2012